Moda «bridal» i cinema, un amor de pel·lícula, Casaments i banquets, Diari de Girona\nModa «bridal» i cinema, un amor de pel·lícula\nLes firmes de moda nupcial s´aproximen a referències cinematogràfiques\nVestit de Moschino inspirat en Marilyn Monroe. DdG.\nDDG | BARCELONA «Fa molt de temps en una galàxia molt, molt llunyana...» el món bridal es deixava seduir pels flaixos d'un sector que no li resultava aliè: el cinema i els seus focus, el glamur, les catifes vermelles, les lluentors i les estrelles... I és que, quina núvia del món no voldria ser la protagonista de la seva pròpia pel·lícula, especialment en el seu gran dia?\nCinema i moda van formar, llavors, un matrimoni molt ben avingut en el que el primer feia somiar amb grans històries d'amor i aventures increïbles mentre que el segon perllongava aquest somni mitjançant vestits de núvia extrets directament de la gran pantalla. I així fins al dia d'avui, en el que els dissenyadors i firmes assumeixen el cel·luloide com una més de les seves variades fonts d'inspiració.\nNo en va, si tanquem els ulls podem recordar amb nitidesa la innocent sensualitat de Marilyn Monroe, l'estètica galàctica de la mítica saga de George Lucas, la sofisticació icònica d'Audrey Hepburn, el vestit de vellut verd d'Escarlata O'Hara... I ho farem, fins i tot, sense haver vist les pel·lícules. Precisament per la seva presència en l'imaginari col·lectiu, les firmes de moda nupcial s'aproximen any rere any a referències cinematogràfiques per crear col·leccions immortals.\nLeia, la princesa eterna\nUna senzilla túnica blanca i dos recollits laterals la va llançar directament a l'Olimp de la moda. La Princesa Leia, heroïna en majúscules d'una de les sagues amb més seguidors de tot el món, Star Wars, és referència indiscutible d'estil. Amb la major part dels seus looks en blanc, ha resultat el punt de mira de marques com Carolina Herrera, que en la seva col·lecció tardor-hivern 2013/14 va reinterpretar la seva essència amb destacada femineïtat bridal, o de la francesa Givenchy la primavera del 2013, que de la mà de Ricardo Tisci, va apostar pels acabats futuristes per un «sí, ho vull» allunyat de la tradició.\nDavant la forta personalitat d'un personatge únic ens trobem amb l'halo misteriós i sexy del Hollywood daurat, aquell en el que les actrius eren més celebrities i els seus personatges adorats (i imitats) arreu del món. De l'estil glamurós d'Audrey Hepburn molt se n'ha parlat, tant pel vestit negre que Hubert de Givenchy va dissenyar per a ella a Esmorzar amb diamants com pels espectaculars models blancs de silueta New Look de Sabrina. Però el seu look, segurament, més interioritzat en el món bridal clàssic és el que va lluir en My Fair Lady i que va reinterpretar molt encertadament Ralph Lauren en la seva col·lecció primavera – estiu 2008 mostrada a Nova York.\nQuantes vegades hem vist sobre la passarel·la el vestit plisat blanc que va popularitzar Marilyn Monroe en La temptació viu a dalt? I, segurament, moltes més són les ocasions que ha estat escollit per les núvies pels seus casaments més informals. Imitada fins a l'infinit, el disseny també ha servit de referència per les convidades al llarg de tots aquests anys.\nI per últim, els fotogrames més romàntics i somiadors de l'univers Disney, aquelles pel·lícules que vistes una vegada i una altra fan fantasiar a la núvia amb un vestit de princesa. Escoltant les seves necessitats més imaginatives, el dissenyador nord-americà Alfred Angelo compta amb una col·lecció continua en la qual imagina com seria Blancaneus, la Ventafocs o Elsa de Frozen vestides de núvia, tot i que la princesa de Disney més imitada en l'actualitat sigui, sense dubte, Bella, de la Bella i la Bèstia.\nCapes de tul, drapejats, ondulacions i molt volum són l'aposta dels dissenyadors Alta Costura, que redescobreixen al compàs del remake recentment estrenat, l'immortal ball gown groc que va enamorar a les núvies actuals molts anys enrere.


Apartment Krk 5318a Krk Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Krk 5318a\nDissenyat tant per oci com per negoci, Apartment Krk 5318a està situat idealment a Krk; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Krk 5318a ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, aparcament de cotxes, habitació familiar per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara balcó/terrassa, aparell de televisió, TV satèl•lit/cable, nevera, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment Krk 5318a és una selecció idònia per a la vostra estada a Krk.


Detenen un conductor acusat de provocar la mor del motorista de Mollet que ha mort a Massanes – l'actualitat.cat\nDetenen un conductor acusat de provocar la mor del motorista de Mollet que ha mort a Massanes\nUn motorista ha mort aquest matí en un accident de trànsit que s’ha registrat al terme municipal de Massanes, a la comarca gironina de La Selva. En l’accident s’han vist implicats dos cotxes, amb els que hauria xocat la motocicleta. El fet s’ha registrat minuts després d’un quart d’onze d’aquest matí de diumenge, en el punt quilomètric 12,1 de la carretera GI-555. La víctima és J.V.S, un home de 43 anys i veí de Mollet del Vallès.\nLa via ha quedat tallada en tots dos sentits i es feien desviaments per l’interior de la població, segons ha informat Trànsit, que ha obert la via cap a les 13 hores.\nEls Mossos han detingut un home de 35 anys, veí de Girona i de nacionalitat espanyola, com a presumpte autor d’un delicte contra la seguretat viaria per imprudència greu i per homicidi imprudent.\nEls fets han succeït pels volts de les 10.15 h d’aquest matí quan un vehicle que circulava en sentit Hostalric per la GI-555, una via amb dos sentits de la circulació, i ha realitzat un avançament antireglamentari, passant la línia continua. Per l’altra direcció hi circulava una motocicleta que s’ha vist obligada a realitzar una maniobra evasiva per evitar la col·lisió frontal amb el cotxe contra direcció i ha sortit de la via. L’home ha caigut i de la motocicleta i a mort a causa de l’accident.\nAl lloc han arribat el Sistema d’emergències Mèdiques (SEM) que no ha pogut fer res per salvar-li la vida\nEls agents de trànsit ha detingut al conductor del vehicle, el qual ha donat negatiu en les proves d’alcohol i drogues, per un delicte contra la seguretat viària i per homicidi imprudent.\nEl detingut, que no tenia antecedents, passarà en les hores vinents a disposició del jutjat d’instrucció en funcions de guàrdia de Santa Coloma de Farners.


Nova residència intervinguda a Castelló - À Punt\nNova residència intervinguda a Castelló\nEl centre de majors Savia de Castelló de la Plana és la quarta intervinguda per Sanitat a les comarques del nord.\nVÍDEO | Nova residència intervinguda a Castelló\n15 d'abril 2020 - 16:00\nLa residència de majors Savia de Castelló de la Plana és la quarta intervinguda pel Departament de Sanitat a les comarques del nord. La situació s'hi ha agreujat en els últims dies, quan en només 48 hores, hi ha hagut 5 persones mortes i 25 pacients infectats per Covid-19. La Conselleria de Sanitat va decidir ahir intervindre el centre, reforçant el personal sanitari.\nDes del sindicat Comissions Obreres, denuncien la falta de personal a les residències privades, especialment d'infermers. Diuen que molts d'aquest professionals han anat a treballar a la Sanitat Pública, després que s'obriren les borses de treball. Una falta de personal que se suma també a la falta de material sanitari.\nLes altres dues residències de majors intervingudes per la Conselleria són la de Sant Joan Baptista de Morella, on el nombre de morts podria superar els 13, i la de Virgen de Gracia de Vila-real, on també la situació és preocupant. Tenia 160 residents, dels quals, 20 han faltat ja per la Covid-19.


Incapacitar a una persona ᐅ Bonet Advocat\nAdvocats per a incapacitacions legals i tuteles\nSi has d' incapacitar a una persona, t'acompanyem en el procés\nMalauradament, en determinades ocasions, arriba el moment de prendre obligades decisions a fi d’afrontar i prevenir les conseqüències que es deriven de la pèrdua de capacitat d’éssers propers i estimats. Es tracta de regular la incapacitació, habitualment de progenitors, que per patir un deteriorament de la seva capacitat cognitiva no poden governar-se, ni administrar-se, ni viure de manera independent.\nD’entrada els automatismes porten a demanar un reconeixement administratiu d’aquella incapacitat, fixant-se en el percentatge corresponent, però sense que tingui com a conseqüència la designació d’un tutor de la persona i d’un administrador dels seus béns, que sempre precisa de la intervenció judicial.\nÉs necessari, per dur a terme molts actes en representació de la persona que no té capacitat, ostentar aquell càrrec de tutor sense el qual es podria arribar a un punt on malgrat el patrimoni i els ingressos que pugui percebre l’incapaç, no es poden administrar els seus béns i oferir-li la millor resposta a nivell de tractament o acompanyament, com sí li podríem donar si es pogués sota la tutela d’algú.\nPer tant és necessari iniciar un PROCÉS D'INCAPACITACIÓ que cal instrumentar a través d’una demanda que haurà de presentar-se davant el Jutjat corresponent, adjuntant-se els informes mèdics i documents administratius que acreditin l'existència de causes que justifiquen la incapacitació.\nCal saber que a més de les persones incapacitades, la TUTELA ho és també per als menors d’edat no emancipats que no estiguin en situació de potestat parental i que no cal posar en tutela les persones majors d'edat que, per causa d'una malaltia o deficiència persistent de caràcter físic o psíquic, no es poden governar per si mateixes, en el cas que haguessin preventivament nomenat un apoderat a través d’una escriptura notarial.\nAbans que s’origini una situació d’incapacitat, de la mateixa manera que podem fer un testament per disposar què volem fer amb els nostres béns quan faltem, també es pot nomenar o excloure, en escriptura pública, una o més persones perquè exerceixin els càrrecs tutelars, regulant també el funcionament i el contingut de la tutela.\nQuan és necessari constituir la tutela, el Jutge ha de nomenar les persones designades pel tutelat quan tenia capacitat d’obrar, però si es donessin determinades circumstàncies, pot prescindir d'aquella designació.\nEn el cas que sigui el Jutge qui hagi de designar la persona que ha d’ocupar el càrrec de tutor, existeix un ordre, variable per circumstàncies especials, però que en cas de no existir motius d’exclusió se seguirà, essent l’ordre el següent:\na) El cònjuge o el convivent en parella estable de la persona incapacitada, si hi ha convivència.\nb) Els descendents majors d'edat de la persona incapacitada.\nc) Els ascendents del menor o incapacitat.\nd) En cas de mort del progenitor del menor o incapacitat, el cònjuge o el convivent en parella estable d'aquell.\ne) Els germans del menor o incapacitat.\nNo obstant i com s’ha dit, es pot alterar l'ordre establert o elegir la persona que ha actuat com a assistent o com a guardadora de fet, o les que es presentin voluntàriament per a assumir els càrrecs indicats o una altra persona, podent ser persones jurídiques, públiques o privades, sense ànim de lucre.\nEn constituir la tutela, l'autoritat judicial pot separar la tutela de la persona de l'administració dels béns, designar els titulars d'ambdós càrrecs i fixar-ne l'àmbit de competència.\nLa persona interessada o el Jutge poden fixar una REMUNERACIÓ per al tutor i, si escau, per a l'administrador patrimonial, sempre que el patrimoni del tutelat ho permeti, podent-se modificar la quantia de la remuneració si és excessiva o insuficient ateses les circumstàncies de la tutela o si varia substancialment el patrimoni del tutelat.\nPERSONES OBLIGADES A PROMOURE LA CONSTITUCIÓ DE LA TUTELA\nEls membres de la família per l’ordre anteriorment referit i aquelles altres persones o les institucions que tinguin la guarda d’un menor o una persona que s'ha de posar en tutela, estan obligades a promoure'n la constitució i responen dels danys i perjudicis que causin a aquella persona si no la promouen.\nPer salvaguardar el patrimoni del tutelat i evitar que es pugui desviar el mateix o fer-ne un ús inapropiat, el tutor i, si n'hi ha, l'administrador patrimonial, han de fer INVENTARI del patrimoni del tutelat, en el termini de dos mesos a partir de la presa de possessió del càrrec.\nAquest inventari ha de descriure amb la màxima concreció els béns, crèdits, càrregues i els deutes que integren el patrimoni objecte de la tutela. Totes les despeses que s’originin per la realització de l'inventari són a càrrec del patrimoni del tutelat.\nLa tutela l’haurà d’exercir sempre una sola persona, excepte si se n’haguessin designat dues o si es creu convenient que el cònjuge o l'altre membre de la parella també l'exerceixin.\nDISTRIBUCIÓ DE FUNCIONS ENTRE TUTOR I ADMINISTRADOR\nSi hi ha un administrador patrimonial, el tutor només s'ocupa de l'àmbit personal, i les decisions que afecten tant l'àmbit personal com el patrimonial s'han de prendre conjuntament. En aquests casos és possible que es produeixi en ocasions un desacord respecte la decisió que caldria prendre, i si es dona aquest supòsit serà el Jutge qui ho resoldrà.\nCal saber que anualment el tutor i l’administrador en el seu cas, han de presentar els comptes de la tutela dins els sis primers mesos de l'exercici següent, excepte que el patrimoni de la persona tutelada sigui reduït, cas en el que es podrà fer cada tres anys.\nLa rendició anual de comptes consisteix en un estat detallat d'ingressos i despeses, un inventari de l'actiu i el passiu del patrimoni a la fi de l'exercici i el detall dels canvis en relació a l'inventari de l'any anterior, acompanyat dels justificants corresponents.\nMalgrat tenir autorització per administrar els béns, sempre es requerirà autorització judicial per vendre béns immobles, establiments mercantils, drets de propietat intel·lectual i industrial o altres béns de valor extraordinari, i també gravar-los o subrogar-se en un gravamen preexistent, llevat que el gravamen o la subrogació es faci per a finançar l'adquisició del bé; renunciar a crèdits; renunciar a donacions, herències o llegats; acceptar llegats; donar i prendre diners en préstec o a crèdit; atorgar arrendaments sobre béns immobles per un termini superior a quinze anys; avalar, prestar fiança o constituir drets de garantia d'obligacions alienes; renunciar, assentir a la demanda, desistir o transigir en qüestions relacionades amb els béns o els drets a què fa referència aquest apartat; cedir a terceres persones els crèdits que el tutelat tingui contra el tutor o adquirir a títol onerós els crèdits de tercers contra el tutelat.\nLa curatela és la forma utilitzada més sovint per a la persona declarada parcialment incapaç. Té com a funció assistir-la o complementar-ne la capacitat en la realització d'aquells actes jurídics patrimonials que suposin l'assumpció d'obligacions per part d'aquella persona, de garantir-ne els que impliquin renúncia o no-adquisició de drets i d'aquells altres que no pugui dur a terme vàlidament per haver-ho establert així la sentència d'incapacitació. És a dir, és un grau previ a la tutela, si és que la situació de l’incapaç no obliga a constituir directament aquesta.\nPer part del Jutjat es pot acordar el nomenament d’un defensor judicial en els casos següents:\n Quan hi ha un conflicte d'interessos entre el tutor i el tutelat, o entre el curador i la persona posada en curatela.\n Mentre la tutela no es constitueixi.\n Mentre no es constitueixi la curatela de pròdigs o de persones en situació d'incapacitat relativa.\nSi precisa promoure un procediment d’incapacitació, o vol regular com desitjaria que es reguli la mateixa en cas que algun dia s’arribi a una situació en la que no es pot administrar ni la persona ni els béns, o per qualsevol altra qüestió que es derivi de la tutela, curatela o administració dels seus béns, sàpiga que por comptar amb el despatx BONET ADVOCAT, i no tingui dubte que trobarem la millor solució per a vostè.


«La nueva biología de la mente», d'Eric R. Kandel - Revista Mètode\n«La nueva biología de la mente», d’Eric R. Kandel\nEls engranatges imperfectes del nostre cervell\nTraducció de Fernando Borrajo.\nPaidós. Barcelona, 2019. 304 pàgines.\nImagine el lector que apareix sobtadament una flota de naus alienígenes sobrevolant la seua ciutat. La majoria de les naus funcionen perfectament, encara que algunes tenen un vol diferent i semblen haver patit algun tipus de dany en el viatge. Davant la mirada perplexa de tots els presents, les naus aterren sobre la superfície, però no semblen portar tripulació. Per precaució i curiositat, a vostè i a d’altres enginyers se’ls encarrega la tasca d’analitzar i comprendre la nova tecnologia alienígena. A l’hora de repartir les diferents naus entre els equips d’investigació, triaria vostè només les naus que semblen estar en perfecte estat? Si és així, permeta’m dir-li que s’equivoca.\nQuan ens enfrontem a sistemes tan complexos i desconeguts com el cervell (o una nau alienígena) una de les formes més ràpides d’anar desentranyant-ne el funcionament és buscar els components alterats en aquells individus que presenten funcions alterades. D’aquesta manera es pot inferir la funció d’aquells components, i anar completant peça a peça el puzle del sistema al complet. Sota aquesta premissa, Eric Kandel, premi Nobel de Fisiologia o Medicina de l’any 2000 pels seus estudis sobre el procés de memòria i aprenentatge, reuneix els trastorns mentals més comuns i repassa el coneixement actual derivat de l’estudi dels individus que els pateixen. Així, per a donar-nos pistes sobre com funciona el nostre propi cervell, el llibre explora la base biològica de diferents condicions com l’autisme, la depressió, l’esquizofrènia, l’alzhèimer o les addiccions. A banda dels trastorns, Kandel dedica alguns capítols a altres temàtiques fascinants, com la cerca de la base biològica de la consciència o de la identitat de gènere.\n«El llibre explora la base biològica de l’autisme, la depressió, l’esquizofrènia, l’alzhèimer o les addiccions»\nÉs cert que el llibre pot resultar dens a causa de la falta d’un fil conductor. Malgrat estar escrit en un llenguatge assequible, està organitzat encapítols monotemàtics a manera de temari docent, la qual cosa dificulta una lectura amena. A estones es té la sensació d’assistir a una lliçó magistral d’universitat, programada per a just havent dinat. No obstant això, el més destacable del llibre no és el que ens explica sinó les reflexions que sorgiran en el lector arran dels descobriments científics que s’hi descriuen. Per exemple, Kandel ens parla de les causes genètiques d’alguns trastorns mentals, de lesions cerebrals que poden fer-nos més irresponsables, de com les addiccions provoquen canvis neurològics que fan molt difícil evitar recaigudes, de com un trauma comporta canvis epigenètics que modulen la nostra resposta futura enfront de l’estrès, o de com la teràpia pot alterar les connexions neuronals. El lector curiós veurà qüestionades les nostres capacitats i els límits de la nostra voluntat, es plantejarà l’abast de les nostres motivacions i les nostres emocions, i gaudirà de pegar voltes a diferents aspectes de la naturalesa humana. I si el lector no té tirada a reflexionar, com a mínim tindrà una visió general del que sabem els científics avui dia sobre el cervell. Li avance que no és molt, però almenys trobe que sabem més que de naus alienígenes. Trobe.\n© Mètode 2019 - 102. Ciència i nazisme - Volum 3 (2019)\nLaboratori de Neuroanatomia Funcional (UJI-UV).\nCiència i nazisme\nLa inconfessa col·laboració dels científics amb el nacionalsocialisme\nMètode 102. Volum 3 (2019). 104 10


Arribem – El mussol d'Aqualata\nEra aquella hora del matí en què encara fa fresca i ve de gust estar a l’aire lliure. Havia sortit a la mica de jardí que hi ha al davant de la clínica, una mena de laberint de bardisses quins camins tots porten al centre, un punt de reunió per a casos d’emergència. La calma era total -és dissabte i era d’hora- i el silenci tan intens que se sentia.\nAixò és el que m’ha distret de les cabòries, el silenci sorprenent que hi havia en aquell jardí al bell mig de la gran urbs.\nÉs possible, m’he preguntat, i m’he adonat que s’acabava de rompre el fil dels meus pensaments. Buscava una paraula que definís com em sentia i no la trobava. Finalment he desistit i m’he conformat amb l’expressió que m’ha semblat que s’hi aproximava més. Tenia el cap tèrbol i no arribava més enllà.\nL’inspector Martin Beck ha resolt satisfactòriament el cas de la Roseanna, però ara, quan es disposava a començar unes ben guanyades vacances, és requerit pel ministeri d’afers estrangers que el convida a investigar un assumpte delicat, la desaparició d’un conegut periodista especialitzat en política internacional. Tot i que pot declinar la invitació, Martin no ho fa i accepta fer-se’n càrrec. Aquesta serà l’única vegada en què l’investigador es veurà obligat a viatjar més enllà de les fronteres del seu país per a resoldre un cas, així que em disposo a viatjar entre Suècia i Hongria.\nLa lectura és un bon company en situacions com la que visc aquests dies. Pel José Luis i per mi, aquesta experiència de compartir tantes hores després de tants anys de no conviure sota el mateix sostre, ens està permetent conèixer-nos a fons. Per més que siguem germans, hi ha coses que ignoràvem l’un de l’altre. I no em refereixo a secrets inconfessables, sinó a coses banals, sense importància. Hàbits, gustos, manies que han aparegut en nosaltres amb els anys i que no és fàcil que conegui ningú que no visqui amb nosaltres. Però aquesta descoberta, redescoberta des d’una altra perspectiva, si es vol, no pot abastar totes les hores de vigília i hi ha estones que cadascú fa allò que més li agrada i pot fer aquí tancat. Jo llegeixo a estones i a estones escric, com ara, reflectint les incidències del dia com a part del meu exercici diari.\nLlegir les aventures de l’inspector Beck em transporta a una altra època, un temps en el qual no hi havia disponible tanta tecnologia i tot anava més a poc a poc, com a mi m’agrada. Les relacions entre les persones eren més pròximes, més càlides, més humanes, però això no evitava que n’hi hagués de retorçades i perverses ni que hi hagués criminals. No eren temps millors ni pitjors que els actuals, sinó simplement diferents. La tecnologia d’avui, tan injuriada en alguns aspectes, ha permès que al José Luis se li hagi realitzat amb èxit una operació -t’hem obert al pit com a un pollastre, bromejava el cirurgià- que en la dècada dels seixanta del segle passat hauria semblat pura ciència-ficció.\nLa Vivian, doctora de l’equip, ha insistit en la idea que dilluns podrem marxar, a la vista de les dades de les quals disposem avui.\nFora del recinte, el rei borbó passeja la seva corrupció per tot el país, la Covid-19 intimida i la senyora Colau menteix amb relació a ella. I a més, la Colau i la seva família no donen exemple com haurien de donar i marxen -ella no- fora de la ciutat quan la recomanació de les autoritats sanitàries és de no fer-ho.\nL’inspector buscava esbrinar la veritat i se’n sortia. En aquest país i avui no sé pas si en seria capaç.\nEl cap se m’ha anat aclarint al llarg del dia. Llegir i escriure ajuden.\n18 Juliol 2020 17 Juliol 2021 Ricard AldeaConfinament, Convivència, Covid-19, Escriptura, José Luis, Lectura, Maj Sjöwall, Martin Beck, Per Wahlöö, Roseanna\nUna resposta a “Arribem”\nRetroenllaç: Arribem — El mussol d’Aqualata | Mon site officiel / My official website\nAnterior Entrada anterior: Avancem\nSegüent Entrada següent: Marxem


Carlota Corredera: "Em van trucar de tot per la meva pes"\nCarlota Corredera , la directora de 'Sálvame', ha viscut un autèntic calvari amb el pes que, per fi, ha arribat a la seva fi després d'aprimar uns 30 quilos en només 5 mesos i fins a 50 en un any. Ahir es va desfogar moltíssim davant les càmeres del programa, explicant el mal que l'ha arribat a passar aquests últims mesos, des que va donar a llum a la seva filla i va engreixar.\n"Quan estava embarassada em van faltar el respecte des de les xarxes socials a causa de la meva pes, però el pitjor va ser quan vaig començar a presentar, em van cridar de tot" , va dir amb molta impotència. No obstant això, això el va fer agafar forces i deixar de banda els seus problemes amb el menjar, que van arribar "després de la pèrdua del meu pare" .\n"Porto a dieta des que tenia 7 anys a causa de que els meus pares em van portar a un metge. Per això, com sé el mal que es passa, tinc molta por que li passi al meu filla i tant de bo hereti el metabolisme del seu pare, perquè no tingui els mateixos problemes ", ha confessat. Corredera ha presentat diverses vegades el 'Deluxe', malgrat la seva baixa autoestima, i agraeix que l'hagin deixat fer-ho amb tants quilos de més.\n"Al gener vaig començar un nou mètode per aconseguir un pes saludable. He perdut 30 quilos en 5 mesos. La bàscula al novembre indicava que tenia un grau 13 de greix visceral i és un risc cardiovascular gravíssim però he aconseguit situar-lo en 8%. faig molt de cas als meus metges: com cinc vegades al dia, res d'hidrats i faig molt exercici amb una entrenadora personal, perquè si no, no serviria de res ", va explicar a prop del seu famosa dieta .\nArtículo anteriorRossi: "L'accident de Luis Salom no va ser normal, va passar alguna cosa amb la seva moto"\nArtículo siguienteAV.- El 'Clean up day' consciencia els joves de la importància de mantenir net el medi ambient


Joan Ferraté (1924-2003) - Any 2003 - Articles\nJoan Ferraté (3)\nLa nit del 12 al 13 de gener l’escriptor i filòleg Joan Ferraté va morir a Barcelona als 78 anys mentre dormia. Nascut a Reus el 1924, Ferraté era considerat un referent d’exigència, lucidesa i passió en les diferents facetes de la seva activitat literària: com a crític, com a editor de textos, com a traductor i com a poeta.\nLlicenciat en filologia clàssica per la Universitat de Barcelona, Ferraté va viure a Cuba, on va exercir de professor universitari de llengües clàssiques i literatura entre el 1945 i el 1960 i també d’assessor educatiu del govern cubà. Posteriorment, va viure al Canadà, on va ser professor de literatura espanyola i de literatura comparada a la Universitat d’Alberta durant més de vint anys, fins que es va jubilar.\nVa compaginar aquesta tasca docent amb la feina de director literari de l’editorial Seix Barral –entre el 1970 i el 1973– i la publicació de diversos assajos. El 1985 va tornar definitivament a Barcelona per jubilar-se.\nIntel·lectual d’amplis horitzons, Ferraté –germà del també poeta Gabriel Ferrater– va deixar estudis sobre Ausiàs March, Carles Riba i Josep Carner, i traduccions de Kavafis, de poetes grecs arcaics i, fins i tot, de Du Fu, que donen una idea de la vasta cultura que posseïa.\nVoluntàriament apartat d’acadèmies i capelles, quan va tornar a Catalunya es va convertir en una presència estimulant, provocadora i aguda en la premsa catalana. Els seus articles, sovint polèmics, els va reunir en llibres com Provocacions (1989), Apunts en net (1991) i Opinions a la carta (1993).\nEn un ambient literari que ell considerava marcat pel bany maria i per la submissió a dictats, Ferraté sempre va anar al seu aire. És el cas gairebé únic d’un crític que no es va moure per les ànsies de promoció, sinó per una passió lectora persistent i aprofundida, per un afany d’entendre i ajudar a entendre aquells escriptors que el van marcar (March, Eliot, Carner, Riba, etc.).\nA Teoria del poema –que recull alguns articles publicats a la revista Laye primer i a Dinàmica de la poesia després– Ferraté va desenvolupar la seva teoria poètica, basada en esquemes lingüístics i en la concepció del poema com a un objecte imaginari i dinàmic. Aquesta obra va situar Ferraté en l’avantguarda de la crítica i la teoria literària en tot l’àmbit hispànic.\nA diferència d’altres teòrics de la literatura, Ferraté va aplicar les seves reflexions a poemes concrets, i sempre va parlar i escriure amb gran claredat. A més de traduir els poemes dels altres, va recollir els seus a Catàleg general 1952-1981, un llibre publicat a Quaderns Crema el 1987, on hi ha poemes sorgits de les moltes lectures i de la seva vida.


Institut Escola Gornal | Infantil Primària i Secundària\nInstitut Escola Gornal. PEC\nHorari i Calendari el curs\nRobòtica de P3 a l’ESO\nFormació de Projectes\nCOMIAT 6è juny 2021\nAvui ha estat l’últim dia d’aquest curs 2020-2021. Hem fet moltes activitats i celebracions de comiat però la més especial és el comiat de 6è de primària. Amb aquest vídeo tant emotiu hem volgut fer recull del vostre pas per l’IE des de P3 fins… Llegeix més»\nPROJECTE GORNAL. Vídeojoc\nEls alumnes de pràctiques del CFGS. Desenvolupament d’Aplicacions Multiplataforma (DAM) de l’Institut de Pedralbes han realitzat un joc per a l’IE. Entreu i jugueu, és molt divertit!!!\nFestival de final de curs 2021\nJa podeu veure els vídeos del Festival de final de curs 2020-2021. Cliqueu cada imatge i veureu que bé que ho han fet per tots vosaltres!!!\n6è de PRIMÀRIA i ESO\nLes nenes i els nens de 2n de primària hem treballat i hem gaudit molt fent una pel.li molt divertida.\nDINOGORNAL PARK. La voleu veure?\nL’equip de noies de 4t de primària “Five girls” han presentat la seva maqueta de Lego League Explore davant el públic i els científics. Han fet una gran tasca durant tot l’any que ha obtingut el “Premi a la solució innovadora”. Moltes felicitats noies!!!\nLa música forma part de la nostra vida diària, gaudir de la música, desenvolupar la creativitat, l’expressió corporal i sentit estètic a partir de seqüències, coreografies i jocs musicals és el que es treballa en el programa “TocaToca” mitjançant la percussió corporal.\nActivitat Percussió Corporal TocaToca… Llegeix més»\nGORNAL SHOP és la nostra cooperativa! Aquest curs tota la colla de 5è hem treballat de valent en la nostra cooperativa. Hem fet objectes molt bonics per a tothom! Mireu la nostra presentació!\nTallers de robòtica a l’IE\nA l’IE hem realitzat un taller de programació i robòtica per introduir a l’alumnat al lego spike i arduino (ebòtics).\nVerSembrant ha realitzat un taller de RAP amb els i les joves d’ESO, aquí us deixem\nun reportatge de TV2, Programa “En línia”.\nCabana-túnel de vímet al pati de parvuari\nTransformació del pati de parvulari incorporant estructures creades a partir de canyes de vímet viu i altres elements d’origen vegetal per ampliar les possibilitats i la diversitat del joc.\nAndrea Swiec, arquitecta de la Cooperativa Voltes ens ha explicat el procés a seguir: “Primer s’agafen les canyes… Llegeix més»\nMireu què fem!!!\nFem ambients, tallers i moltes activitats per aprendre molt!!!\nLes noies i nois de 1r d’ESO estudiem La Prehistòria i creem les nostres pel·lícules amb Stop Motion.\nLes nenes i els nens de 4t de primària aprenem i ens divertim molt fent les nostres pel.lícules amb Stop Motion. Escrivim una història, fem els personatges, els… Llegeix més»\nEn el Taller de Graffiti hem treballat l’art de la pintura de mural on les lletres, les ombres, els volums, el traç, el fons i l’encaix de la tipografia a l’espai adquireixen un altre dimensió entrant en el coenixement i aprenentatge de l’art urbà.\nMiriam… Llegeix més»\nSOS, SALVEM EL PLANETA!!!\nA parvulari hem trobat el vestíbul tot ple de brutícia. El Capità Súper Verd ens ha deixat una caixa amb una carta on ens explica que moltes vegades no cuidem el món com ho hauríem de fer. Per això, aquesta setmana serem els seus ajudants… Llegeix més»\nJa tenim el vídeo del Festival de Nadal 2020!!!\nSi el voleu veure, entreu i cliqueu la imatge!!!\nMireu qui ha arribat avui!!! El nostre Tió !!!\nL’hem protegit molt bé!!!\nL’hem trobat amagadet al porxo!!!\nAmb molt de compte l’hem agafat!!!\nI l’hem posat al seu raconet. Cada dia li donarem menjar fins que el fem cagar!!!\nEP!!! Entreu, cliqueu cada dia i prodeu fer una activitat nova i divertida fins Nadal!!!\nCastanyada i Halloween!!! Així celebrem la festa a l’IE Gornal, fem panellets i mengem castanyes, però també ens agrada jugar a fer por!!!\nTenim el nostre espantall particular. Uiiiiii, quin ensurt!!! Aneu en compte, el podeu trobar a qualsevol… Llegeix més»\nUn dia qualsevol a l’IE Gornal\nHola famílies, mireu aquest vídeo, veureu les mesures de seguretat i el dia a dia al nostre centre!!!\nBusquem la manera de treballar i passar-nos-ho molt bé, això sí, amb tota les garanties de protecció per a la salut de tothom!!!\nClica la imatge i veuràs el… Llegeix més»\nLa Setmana de la Progrmació de la UE és una iniciativa de base que té com a objectiu apropar la programació i l’alfabetització digital d’una forma divertida i interessant. #CodeWeek del 10 al 25 d’octubre de 2020.\nA l’IE Gornal, els… Llegeix més»\nDansa final curs\nLes professores de dansa us han preparat un ball molt divertit per final de curs.\nVinga, som-hi totes i tots!!! Divertim-nos, a ballar!!!\nPiquem amb les mans\nAvui la Marta de música ens proposa seguir la cançó “Bon dia vida” picant amb les mans. Som-hi, totes i tots ho podem fer!!!\n29 d’abril. Dia internacional de la dansa. RESISTIRÉ!!!\nL’Helga, la Llum i la Vivi ens han preparat una coreografia amb la cançó “RESISTIRÉ” per celebrar el dia internacional de la dansa. Segur que teniu moltes ganes de ballar!!!\nUs animem a seguir els passos que ens han preparat. Entreu i proveu-ho!!!\nEls qui us… Llegeix més»\nCantem amb la mainada\nAvui la Marta de música ens ensenya una cançó per als més petitons i petitones. La podem cantar tothom a casa, vinga som-hi, seguim a la MARTA!!!\nCançó de “LA FELICITAT”, entreu i cliqueu la imatge!\nFeliç Sant Jordi 2020. Secundària\n“Un regne pròsper, en declivi.\nUn Rei just, la seva única filla i tot un poble, sotmesos per un drac.\nUn cavaller errant disposat a entregar la seva vida a canvi de res.\nUna història fantàstica, plena de grandesa, d’amor i de solidaritat, que mai no ha deixat… Llegeix més»\nLa Marta de 1r ens ensenya a fer una rosa molt fàcil!!!\nMireu, mireu, segur que la sabeu fer!!!\nUna experiment molt divertit!!!\nAquest és el primer Sant Jordi virtual que celebrem.\nVine i descobriràs un munt de propostes per viure la diada des de casa!\nT’acompanyem aquests dies de confinament i et presentem diferents idees: manualitats, cançons, contes… perquè les estones a casa siguin més agradables.\nManualitats: Fem un… Llegeix més»\nL’Anabel ens explicarà un experiment molt senzill per fer a casa.\nEntra i clica la imatge! Ara et toca a tu fer de científic i científica!\nLa Raquel de P4 ens farà de conta-contes, us explicarà un conte molt bonic!!!\nEntreu, entreu i escolteu-la!!!. Cliqueu la imatge de L’ERUGUETA GOLUDA!!!\nAvui la Mònica de P3 ens farà de Conta-contes!!!\nEns explicarà aquest conte, entra i clica la portada del conte: “UN GRAN SOMNI”!!!\nContinuem fent teatre a casa\nBenvolguts i benvolgudes alumnes, profes i famílies us proposem continuar fent teatre, mireu aquests vídeos.\nImitació d’un profe de teatre o d’un personatge famós\nMima un espai\nEsperem que passeu una bona estona fent teatre, i si… Llegeix més»\nTweets by IEGornal


Joder! - Notícies Comunicació - Notícies Comunicació - e-notícies\nComunicació · 25 de Març de 2019. 09:22h.\nTerribas no es veu "apassionada" quan parla del procés\nLa periodista de Catalunya Ràdio, Mònica Terribas, va escoltar durant el programa Salvados la seva salutació a la suposada República Catalana després de la DUI. Tot i que el 155 ja s'havia aprovat al Senat i que la seva execució era imminent, la periodista va iniciar el seu programa especial amb un "Bona tarda, Ciutadans i ciutadanes de la República de Catalunya".\n"Catalunya ha vulnerat el marc constitucional, ha trencat amb el règim del 78", va afegir, a més d'explicar que "el Parlament ha votat. Catalunya s'ha constituït en un Estat independent i sobirà, de dret, democràtic i social, en forma de República: setanta vots a favor, dues abstencions i deu en contra, en absència dels diputats de Ciutadans, el PSC i el PP català".\n"Viurem en directe a la Plaça Sant Jaume i en tot el país la celebració als carrers del naixement de la República Catalana", va destacar. Ara, amb el pas del temps, Terribas afirma que no es va deixar portar per la passió: "Això era descriptiu", considera, a més de recordar que "en aquest moment el 155 no estava aplicat i això és el que havia passat al Parlament".\n"Jo no em veig gens apassionada aquest dia", afirma, davant del que Jordi Évole deixa anar un "joder!". "No ho havia tornat a escoltar i ho trobo una mica insípid", insisteix la periodista, a més de remarcar que "tècnicament estàvem aquí".\nCatalunya Ràdio, Procés, Mònica Terribas, Jordi Évole


La preocupant dada que acaben de donar les botigues, bars i restaurants de Catalunya\nComertia també ha anunciat una aliança amb altres associacions de comerç i hostaleria de l'estat\nper Arnau Borràs / ACN 19/02/2021 15:45h | Actualitzat a 19/02/2021 15:53h\nEls locals en lloguer es multipliquen els eixos comercials de les ciutats catalanes. | ACN\nComertia, l'associació que agrupa diversos comerços, bars i restaurants, ha posat sobre la taula les xifres de la crisi provocada per la pandèmia del coronavirus. Concretament, denuncien que la Covid-19 i les mesures per combatre-la ha posat en perill 30.000 establiments i més de 100.000 llocs de feina només a Catalunya. Tot just el mateix dia que el Govern ha decidit prorrogar una setmana més les restriccions que afecten, precisament, el comerç i l'hostaleria.\nAliança amb altres associacions de l'estat\nComertia també ha anunciat la creació d'una aliança entre diferents associacions de comerç i hostaleria de tot l'estat. L'objectiu d'aquest nou col·lectiu estatal és defensar els interessos dels sectors i evitar el tancament d'empreses, la destrucció d'ocupació i la ruptura de la cadena productiva, segons han anunciat. A l'Estat, es calcula que les restriccions han provocat el cessament de prop de 148.000 negocis, la destrucció de 500.000 de llocs de feina i un impacte de 82.000 milions d'euros en la facturació.\nLa nova Aliança de Comerç i Hostaleria d'Espanya ha reclamat diverses mesures per poder superar la situació de crisi que viuen molts establiments actualment. Per un costat, demanen ajudes directes de 12.500 milions d'euros, repartides entre l'hostaleria (8.500) i el comerç (4.000). També reclamen una solució «compensatòria» per a les empreses que no han sol·licitat crèdits ICO i poder allargar els ERO fins a finals del 2021, així com la possibilitat de «flexibilitzar» les plantilles sota criteris de «proporcionalitat».\nL'aliança també demana una reducció temporal de l'IVA per facilitar i potenciar el consum, així com reduccions o exempcions de taxes com l'IBI o l'IAE. Així mateix, reclamen la constitució «urgent» d'una taula de diàleg amb els diferents ministeris implicats per consensuar mesures que garanteixin la supervivència del teixit empresarial.\nEn cas de no aplicar-se aquestes mesures, la portaveu de l'aliança, Paula Nevado, alerta d'un efecte «bola de neu» en aquests sectors, així com un increment de l'atur. I és que, tot i reconèixer que pràcticament totes les comunitats han aprovat ajudes per a aquests sectors, Nevado les ha titllat d'«irrisòries» per sostenir l'activitat. És més, ha arribat a assegurar que, si no s'ajuda aviat aquests sectors, quan arribin les ajudes, les empreses viables seran «molt poques». Per la seva banda, el president de Comertia ha demanat reduir les restriccions als comerços i "flexibilitzar" l'horari d'obertura de la restauració.\nAliança de Comerç i Hostaleria d'Espanya\nEl nou col·lectiu estatal per defensar els sectors del comerç i l'hostaleria està format per associacions com Comertia, Acotex o Marcas de Restauración, entre altres. Les organitzacions que en formen part agrupen més de 730.000 establiments conjuntament i generen 4,9 milions de llocs de feina.\nA més, segons recorden des del col·lectiu, aquests sectors representen un 19,2% sobre l'economia espanyola i un 17,1% dels afiliats a la Seguretat Social. A més, han reiterat que no hi ha «coherència» entre la duresa de les restriccions i l'índex de contagis en els establiments, del 2,3% segons el Ministeri de Sanitat.\nLa dràstica decisió que volen prendre els centres comercials catalans contra el Govern\nEconomia Restaurants Comerç


Nou cuiners presenten els seus plats a la final dels Premis Umami\nEls cuiners han preparat els plats finalistes en directe a les instal·lacions del FoodLab de Riudellots de la Selva. FOTO: FoodLab\nUn dels plats finalistes: ploma ibèrica en amanida d’algues, tomàquet i allioli, presentada per Victor Trochi del Restaurant Les Magnòlies d’Arbúcies. FOTO: FoodLab\nEls cuiners finalistes dels restaurants Les Magnòlies (Arbúcies), Hotel Aiguablava (Begur), Balneari Vichy Catalan (Caldes de Malavella), La Calèndula (Girona), Hotel Medes II (L’Estartit), Les Oliveres (Riudellots de la Selva), Bubbles (Girona), El Celler de Can Roca (Girona) i l’Escola d’Hostaleria i Turisme de Girona han elaborat en directe aquest dilluns 8 d’abril els plats seleccionats pel jurat que opten a guanyar el premi d’innovació gastronòmica.\nDels 30 participants inscrits, el jurat va rebre 19 propostes vàlides per cada una de les tres categories del premi, basades en la utilització de tres productes del porc la ploma, la careta i els garrons com a base dels plats. D’aquestes, se n’han seleccionat les tres millors de cada categoria, que han participat a la jornada final celebrada aquest dilluns 8 d’abril a les instal·lacions del FoodLab de Riudellots de la Selva.\nEls plats finalistes de la categoria de receptes elaborades amb ploma són la ploma ibèrica en amanida d’algues, tomàquet i allioli, presentada per Victor Trochi del Restaurant Les Magnòlies d’Arbúcies; la ploma marinada amb cruixent de nou de macadamia, escuma de coco i pinya al forn elaborada per Aida Ferrés de l’Hotel Aiguablava de Begur; i els canelons de ploma i granny Smith amb esfèric de pèsol i bearnesa de xocolata, proposats per Marc Calvo de l’Hotel Medes II situat a l’Estartit.\nPel que fa a plats elaborats amb careta de porc, les tres propostes que competeixen pel guardó Umami són el ravioli farcit de careta confitada amb pèsols llàgrima del maresme, proposat pel xef Héctor Martínez membre de l’equip del Celler de Can Roca de Girona; els tallarins de careta i porros amb bacallà escaldat a baixa temperatura i xip de morro elaborats per Sergi Rodríguez de Les Oliveres de Riudellots de la Selva; i la careta de porc crocant amb soja, oli de sèsam i mel, caneló de gambes amb un toc fumat i praliné de romesco, presentat per Àngel Garcia, del restaurant Bubbles de Girona.\nPer últim, en la categoria de receptes preparades amb garrons de pernil, el plats finalistes són la rèplica de braó de porc farcida de bolets amb gerds salvatges de David Heras del Balneari Vichy Catalan de Caldes de Malavella; el Fals Ossobucco amb Ratafia proposat per Àngel Castel, de l’Escola d’Hostaleria i Turisme de Girona; i el garró de porc sense feina amb flor de taronger, garrofes i cruixent d’espígol, elaborat per Iolanda Bustos de La Calèndula de Girona.\nEls cuiners finalistes han elaborat les seves receptes seleccionades davant del jurat a la cuina auditori del FoodLab aquest dilluns en una jornada oberta únicament als cuiners finalistes, al jurat i als mitjans de comunicació que ho vulguin cobrir. A partir d’aquí el jurat farà la deliberació final per triar el plat guanyador de cada categoria, que serà guardonat amb el Premi Umami, 1.500 € i un val per 8 hores de serveis al FoodLab. L’entrega de premis tindrà lloc el 15 d’abril al FoodLab.\nUn jurat amb estrelles Michelin, crítics i especialistes gastronòmics\nEntre els membres que actuen com a jurat dels Premis Umami hi ha els cuiners gironins Quim Casellas (Hotel Casamar de Llafranc) i Joan Piqué guardonats amb sengles estrelles Michelin, representants de l’Acadèmia de la Gastronomia Catalana i de l’Institut Català de la Cuina i de la Cultura Gastronòmica, o els crítics gastronòmics Josep Guardiola (Gastronomia i Oci) i Josep Vilella (5 a Taula, La Vanguardia).


EL BLOC DE LA MEDITERRÀNIA: Boicot a l'obra de teatre "l'Èric i l'exèrcit del Fènix"\nPublicat per Mar el dimecres, de maig 02, 2007\nLLopDgul3s ha dit...\nRecorde molt bé la historía, una vergonya sincerament. La catalonofobia ja gairebé sembla un dret constitucional, no sé on es va a arribar.\nGracies pel enllaç als lokos.\nMEDITERRANIA ha dit...\nDons si, per això he posat la notícia, em sembla increïble la manipulació dels mitjans. Però se'ls acabarà el rotllo amb internet, a no ser que també hi arribi la censura.\nHe posat el teu bloc perque em semblan molt divertits i acertats, els videos, imatges que trobeu. I riure, m'agrada molt. Em vaig petar de riure amb la noia es va ficar a la rentadora, però tens tant de material que no he arribat a veure ni un 10%, seguiré mirant.


POLÍTICA - 02/01/2019 12:19 / Redacció\nFOTO: Apareixen a Besalú ninots del Borbó i Llarena cap per avall\nL'independentisme continua amb els seus actes de suport als presos polítics i de denúncia a la repressió de l'Estado español. L'última escena reinvindicativa s'ha pogut veure aquest cap de setmana a Besalú (Garrotxa), on darrere dels murs del castell hi han aparegut tres ninots de cap per avall, que representen al Rei Felip VI, a un jutge i a un polític, amb etiquetes del PP, Ciudadanos i Vox.\nEls actes són semblants als que van protagonitzar diumenge passat una actuació similar, penjant als carrers de Palma de Mallorca dos ninots que representaven al Rey Felipe VI i a Jorge Campos, líder de la coalició de VOX a Balears. Els actes van tenir lloc durant la diada independentista de Mallorca\nEl municipi de Besalú, a la comarca de la Garrotxa, està governat des de fa més de 20 anys per l'alcalde del PDECAT, Lluís Guinó Subirós. L'espanyolada relaciona l'hegemonia de l'independentisme amb aquest acte i aprofita per criminalitzar la figura de Jordi Pujol: "lo han hecho en la plaza inaugurada por el golpista Puyol".\nParaules clau: BESALU NINOTS BORBÓ LLARENA


Al doctor Faust no l’afecta la crisi laboral (Bru Rovira)\nAl doctor Faust no l’afecta la crisi laboral\nBRU ROVIRA 18/10/2015 00:00\nL’entusiasme que va demostrar a Twitter el primer ministre francès, el català Manuel Valls, durant el seu recent viatge a l’Aràbia Saudita supera qualsevol possibilitat de comentari polític o periodístic, i reclama una atenció més aprofundida de les disciplines -o les arts- que s’ocupen del coneixement -i de la salut- de l’ànima i de l’esperit.\n“França - Aràbia Saudita: 10.000 milions d’euros en contractes! El govern, mobilitzat per les nostres empreses i l’ocupació. MV”, piulava el senyor Valls el dia 13 d’octubre des de Riad, després de signar uns contractes colossals de venda d’armament i tecnologia amb la principal potència econòmica del món àrab. I aquesta potència, en comptes de fer de la seva riquesa natural una eina de pau, llibertat i progrés, se’n serveix per convertir-se en un dels principals comissionats dels occidentals -i clients: avui la condició de l’amic és ser client- en aquestes noves guerres per delegació, sense lleis, allà on les convencions internacionals encara posen certes traves als països democràtics.\nTinc una imatge recent i molt emotiva del senyor Valls quan l’any passat, després d’inaugurar la línia d’alta tensió -la MAT- entre França i Espanya, es va dirigir fins a les platges d’Argelers per fer un homenatge als refugiats espanyols que van ser empresonats al final de la Guerra Civil en aquell indret, on milers de persones de totes les edats moririen de fred i de gana. “Sóc fill d’espanyols, d’una família republicana catalana”, va dir Valls a la gent que l’escoltava emocionada, entre els quals hi havia alguns dels supervivents. “Tots ells -va continuar, referint-se als refugiats- fugien de les tropes franquistes després de la caiguda de Barcelona i el que van trobar en arribar aquí van ser els camps del menyspreu”. “França no va estar a l’altura de les esperances d’aquella gent necessitada”, va afegir el primer ministre, abans de concloure reivindicant els “valors de la República” com a valors indissociables de la “generositat”.\nTenint en compte que Valls s’havia reunit aquell mateix dia amb els presidents Rajoy i Mas, vaig trobar remarcable que per primera vegada un primer ministre francès fes aquell homenatge als republicans espanyols. Tan remarcable com desastrós el fet que ni Rajoy ni Mas el volguessin acompanyar i se’n tornessin -després de dinar plegats a Girona- cap a casa per seguir amb les seves cabòries, perdent així l’oportunitat d’ocupar-se també de la memòria tràgica dels ciutadans que representen.\nEl lector es deu preguntar quina relació hi ha entre la piulada del senyor Valls des de l’Aràbia Saudita i el discurs a les platges d’Argelers. I és una pregunta que me la faig jo mateix, sense ser capaç de trobar-hi una resposta, que, com he dit, s’escapa al comentari periodístic.\nLa pregunta, de fet, no és exclusiva al senyor Valls, i fa referència a aquesta generalitzada, normalitzada, cultura política segons la qual dos fets completament oposats, dues idees que s’anul·len entre elles, poden ser defensades públicament amb la mateixa convicció i vehemència pels nostres representants. Defensades per ells i aplaudides per la ciutadania, sovint amb entusiasme i llàgrimes als ulls, a vegades amb l’expressió sorruda del que raona la dificultat de l’època: carai, sembla que per poder mantenir el nostre nivell de benestar no hi ha més remei que ser uns carcamals amb els de fora, quines coses, no? ¿Mama, es pot ser ovella i llop, ase i garrofa al mateix temps?\nLa piulada del senyor Valls és clara: el sentit d’aquesta venda d’armes milionària és el profit econòmic dels francesos. Visca el mercat del treball! Visca les nostres empreses! Aquest acte de patriotisme, dèiem, no és exclusiu del senyor Valls: sense anar més lluny, el nostre ministre de Defensa, antic empleat d’empreses d’armament, es felicita a si mateix -i també el deuen felicitar al consell de ministres- per haver aconseguit substanciosos contractes no només amb les empreses per a les quals ell treballava -per exemple Instalaza-, sinó també amb països com l’Aràbia Saudita, el client principal. No cal que donem una vegada més les xifres de l’horror del mercat de les armes. N’hi ha prou recordant que és una de les indústries més rendibles dels països rics, i pel que sembla ningú està disposat a frenar aquest negoci privilegiat de la salvadora R+D (també l’estafa VW forma part d’aquesta nova teologia R+D-H, és a dir la tecnologia sense l’estudi de les humanitats).\nTampoc cal que expliquem de quina manera dirigeix l’Aràbia Saudita la primera guerra per encàrrec que fa amb les nostres armes: ara que tothom s’escandalitza, amb raó, del bombardeig sobre un hospital dirigit per MSF a l’Afganistan -fins i tot Obama ha demanat excuses i s’ha obert una investigació-, val la pena recordar que el 28 de setembre la coalició saudita a la guerra del Iemen va bombardejar a prop de Moka un casament i va matar 131 persones d’un poblet, entre les quals 80 dones, fet que no ha tingut cap mena de repercussió.\nDe moment les religions i el sentimentalisme tornen a ocupar-se d’aquesta desorientació de la moral de l’estat laic, entestat a reconstruir un nou laboratori -o escola de negocis- per al doctor Faust.


Detingut un home que amenaçava veïns de la Bordeta amb una escopeta de balins | NacióLleida\nper Redacció , 23 de novembre de 2020 a les 13:22 |\nLa Guàrdia Urbana de Lleida va detenir diumenge a la tarda un veí de la ciutat de 46 anys com a presumpte autor dels delictes d'amenaces i d'atemptat als agents. Una parella que anava amb dos nens per l'avinguda Víctor Torres, a l'alçada del carrer Galícia, va avisar el cos després que un home els hagués amenaçat amb una escopeta de balins.\nLa família va indicar als agents que es van desplaçar fins al lloc que l'home es trobava amb l'escopeta encara a les mans en un camp proper. En acostar-se a ell, l'home va apuntar a un dels agents tot i que va acabar disparant a l'aire i, després, va llençar l'escopeta al terra. Davant els fets, els agents el van detenir.\nD'altra banda, la Urbana va arrestar la matinada de dissabte 21 un home de 32 anys originari del Marroc com a presumpte autor dels delictes de lesions i d'atemptat als agents. La tarda abans, la Urbana va rebre una denúncia que assegurava que un home havia colpejat diversos vianants a l'avinguda Catalunya, ocasionant una ferida a un d'ells que va requerir punts de sutura.\nEls agents van identificar el suposat autor dels fets, al qual van localitzar cap a les cinc de la matinada a la plaça d'Espanya de Lleida. Segons la policia, l'home es va posar agressiu i va agredir els agents fins que aquests el van poder reduir i detenir.\nSuccessos, Guàrdia Urbana, escopeta, balins, Lleida, Bordeta


Tensió al Reial Madrid: Florentino s'afarta d'Ancelotti i li fa un ultimàtum\nCarlo Ancelotti no s'ho pot creure | Europa Press\nFlorentino no vol veure al Reial Madrid així\nper Sergio Lahoz 16/02/2022 12:05h\nCarlo Ancelotti es troba entre l'espasa i la paret. I és que la seva posició com a entrenador del Reial Madrid trontolla com mai ho havia fet abans.\nFa setmanes que la seva continuïtat és dubtosa. Amb el partit d'ahir se certifiquen els dubtes i té una única oportunitat.\nQuè has fet, Carletto?\nLa setmana passada des d'Anglaterra especulaven amb la possibilitat que Florentino li havia trobat substitut. Després de veure el plantejament tàctic contra el PSG, els rumors comencen a fer-se realitat.\nEl Reial Madrid va sortir a defensar. Sobre el paper no hi havia cap problema, estan acostumats a esperar i jugar un joc més vertical. Les dificultats van ser quan van estar sotmesos a una pressió constant.\nCarlo Ancelotti no va aconseguir trobar la tecla per sortir de la pressió. L'equip no podia arribar a Kroos o Modric i els dos migcampistes tampoc mostraven la seva millor versió.\nNo va poder parar a cap de les dues bandes. Per què s'esperava que Kylian Mbappé fos el millor del partit, però Achraf no va desentonar. Mendy va tenir més feina del que creia i Ancelotti no ho va saber veure.\nCarletto deia unes setmanes enrere que la possessió no guanyava partits. Ahir el seu plantejament tampoc s'apropava a la victòria.\nI és que el partit d'ahir del Reial Madrid té dos noms: Éder Militao i Thibaut Courtois. Els dos jugadors van evitar la possible golejada que podria haver fet el PSG.\nEl millor PSG, una llosa per Ancelotti\nA París van gaudir del millor partit de l'equip a tota la temporada. No s'havia vist aquest costat del PSG a Ligue 1, però tampoc a la fase de grups de Champions.\nVa haver-hi una clau que va brillar per damunt de totes. La pressió sense pilota. El PSG no havia estat tan compromès física i mentalment amb un partit com ahir.\nPochettino va donar-li la responsabilitat del joc a Verratti i va dir-li a Mbappé que poses el talent. Els dos laterals també van fer molt de mal, agafant molta altura i donant superioritat a les bandes.\nVerratti va fer un partit d'excel·lència | Europa Press\nTot i fallar un penal Messi, van aconseguir imposar-se. És l'únic que s'ha mantingut respecte als partits de la Ligue 1. El millor jugador al camp és Kylian Mbappé per sobre de tots.\nEuropa va poder gaudir d'una superioritat tàctica i tècnica del PSG. Florentino va veure com va funcionar l'equip contrari i de quina forma ho va fer.\nDesprés de veure això, agafa molta força que el president estigui interessat en Mauricio Pochettino. Carlo Ancelotti porta una segona volta per oblidar i el partit d'ahir és el punt d'inflexió.\nL'entrenador del Reial Madrid té una última opció: guanyar al Santiago Bernabéu. El millor que ha pogut treure el conjunt blanc és el resultat tan ajustat. A Madrid encara pot remuntar l'eliminatòria, encara que sigui una missió gairebé impossible.\nEl partit de tornada es planteja, a priori, molt complicat. Sense Casemiro sostenint a l'equip ni Mendy a la banda esquerra, pot ser un autèntic setge.\nAhir si hagués canviat a Mendy per Marcelo, la banda esquerra hauria sigut simètrica a la dreta. Ja es va veure el nivell baixíssim del brasiler defenent contra el Villarreal.\nAnar a portada Última hora Actualitat Última hora Real Madrid\nEts gordo i estàs malalt, per Miquel Bonet\nLaporta critica a Xavi i vol que faci els sacrificis que va fer Guardiola


ajuda'm a crèixer\n"Ajuda'm a crèixer és un projecte que ens permet gaudir d’una connexió amb nosaltres mateixos mitjançant la terra i crear un espai lliure de malaltia dins l’ambient terapèutic" Equip de Jardineria\nEns preparem per la tardor!\nDesprès d'una primavera ben activa i un estiu calorós preparem el nostre jardí per afrontar la tardor i l'hivern. Avui recuperem el taller de jardineria amb ganes de fer moltes coses, engegar nous projectes, retrobar cares conegudes i ampliar l'equip amb nous membres!\nPublicat per ociopt a 3:32\nAvui al taller de jardineria ens hem encarregat del manteniment general del nostre jardí, que cada dia es fa una mica més gran.\nHem trasplantant les Hortènsies d'hivern i Cineràries, ja que s'estaven quedant sense lloc als tests.\nAra tenen espai per créixer i també hem aconseguit donar un toc de color al jardí.\nLes cineràries envoltant l'arbre\nLes hortènsies al nostre jardí\nHem trobat a faltar a part dels nostres companys, ja que la feina ha sigut feixuga i hem notat l'absència de les habilitats de tots ells! Ens falta la força, l'ordre, la decoració, la vitalitat, però no ens ha faltat la música ja que l'escola bressol del costat ens ha regalat una bona sessió! Tampoc hem trobat a faltar l'alegria, les ganes d'aprendre i tenir cura d'aquest el nostre espai.\nPublicat per ociopt a 2:19\nAvui hem dedicat l`hora de jardineria a podar l´Elaeagnus, tot i que, pensàvem que era un euonymus japonicus. Per sort, un mestre jardiner ens ha advertit del nostre error i la poda ha beneficiat la planta en lloc de perjudicar-la. Per tant, a partir d'ara ens assegurarem de quina planta es tracta, abans de començar.\nPublicat per ociopt a 5:45\nAvui hem creat un parell de racons especials al jardí de dalt. Hem transportat els Erigerons a un costat de la terrassa i els hem col·locat sobre d'unes plataformes de pedra formant uns esglaons fets de rajoles. Al voltant, els hem decorat amb els esqueixos i les altres plantes petites. Posteriorment, afegirem unes pedres, que pintarem nosaltres mateixos per donar color.\nL'escala de crasses on hi tenim plantades dues pitahaya.\nL'escala de flors\nPublicat per ociopt a 5:44\nDurant aquestes festes ens hem dedicat a trasplantar les fitonies, kalanchoes i jacints que varen quedar de la festa de nadal. Això ha donat un toc de color al nostre jardí.\nAmb els dies hem anat observant que alguns ocells han començat a menjar-se les fitonies i hem posat uns escuts de fil i bastons per sobre de les plantes per veure si així podem evitar que se les mengin!!!\nEls nostres espantaocells\nPublicat per ociopt a 5:29\nAvancem les feines del jardí!\nDonem un nou espai a les plantes que no van trobar casa el dia de la fira de Nadal! El nostre petit gran jardí guanya en olor i en color!!!\nAquest cop no només han participat els membres del jardí si no que també hem pogut gaudir de la companyia de companys que han volgut col.laborar en aquesta tasca! Esperem poder augmentar ben aviat l'equip de jardineria\nJacints rosats florits. Fa una olor espectacular\nMés jacints variats rodejant les Kalanchoe\nLes nostres fitonies donen un color especial al jardí\nPublicat per ociopt a 5:47\nEl passat divendres 11/12 vam poder celebrar amb les famílies la nostra festa de nadal.\nPer l'equip de jardineria va ser un dia molt especial en el que vam poder mostrar la feina feta els darrers mesos i vam poder explicar el que hem après de nosaltres mateixos durant aquest temps.\nEstem molts satisfets per la participació de companys i famílies. Per això us volem donar les gràcies a tots!\nUs deixem un petit record d'aquell dia!\nPreparant les plantes\nKalanchoes i Jacints\nEsparragueres, cintes i heures\nLa nostra fira de Nadal!\nPublicat per ociopt a 1:47\nEns vols fer alguna consulta o suggeriment?\nInformació sobre plantes


Quatre ferits, un de gravetat, en un accident entre dos vehicles a l'AP-7 a la Selva\nEl xoc entre els dos vehicles ha obligat a tallar dos dels tres carrils de l'AP-7 en sentit nord i ha provocat retencions de 7 km\ndiumenge, 10 de març 2019 - 13:18h | Actualitzat a 10/03/2019 16:43h\nTallada l'AP-7 a Fogars de la Selva en sentit nord per un accident amb dos vehicles implicats | Xarxes\nQuatre persones han resultat ferides, una d'elles de gravetat, en un accident entre un cotxe i una furgoneta a l'AP-7 a Fogars de la Selva, a la comarca de la Selva. Segons el Servei Català de Trànsit (SCT), l'accident ha passat quan faltaven pocs minuts per tres quarts d'onze del matí d'aquest diumenge al punt quilomètric 96 en sentit nord, on per causes que es desconeixen s'ha produït una col·lisió per encalç entre els dos vehicles.\nA causa de l'impacte, els quatre ocupants del cotxe han resultat ferits. Un d'ells ha resultat ferit greu i ha estat evacuat en un helicòpter del Sistema d'Emergències Mèdiques a l'Hospital Josep Trueta de Girona. Els altres tres afectats han quedat ferits de poca gravetat i també han estat evacuats al mateix centre hospitalari en ambulància. L'accident ha obligat a tallar dos dels tres carrils de l'AP-7 en sentit nord, cosa que ha provocat retencions de 3 quilòmetres en aquest punt. Un cop reoberta l'autopista les retencions han arribat a ser de fins a 7 quilòmetres.\nFins al lloc de l'accident hi ha treballat un total de cinc patrulles dels Mossos d'Esquadra, tres dotacions dels Bombers de la Generalitat, tres ambulàncies i un helicòpter medicalitzat del SEM. El Servei Català de Trànsit ha comunicat que, a hores d'ara, ja s'ha normalitzat la circulació de vehicles del tram afectat per l'accident.\nUn gos entra a l'AP-7 per seguir el camió que duia el seu ramat d'ovelles a l'escorxador\nEn 'Piqué' és un gos pastor de Fogars de la Selva que, fa uns dies, va aparèixer corrent per l'autopista AP-7 tot perseguint un camió. La Guàrdia Municipal va descobrir, segons va explicar 'Diari de Girona', que el gos perseguia el camió perquè dins del vehicle hi havia el ramat d'ovelles que fins aquell moment havia estat protegint. En 'Piqué' quan va veure que se les enduien no va dubtar de perseguir el camió fins a l'entrada del peatge de la localitat selvatana.\nMés notícies: Rescaten un gos atrapat en un pou de ventilació d'unes mines al Maresme\nMossos d'Esquadra Bombers Trànsit SEM Selva


HUMANA - Notícies-349\nEl desenvolupament també passa per la formació professional\nEl nostre soci local ADPP-Moçambic ha desenvolupat el programa de Centres de la Comunitat per al Desenvolupament de Competències, en els quals s'han graduat 3.859 estudiants; un 86% ha aconseguit una feina o posat en marxa el seu propi negoci.\nTot i tenir una de les economies més dinàmiques d'Àfrica, l'índex de Desenvolupament Humà de Moçambic el situa com el 178 entre 187 països. L'alt creixement de PIB en l'última dècada no s'ha distribuït de manera equitativa, sinó que ha anat acompanyat d'una creixent desigualtat.\nEl nivell educatiu del país segueix estant entre els més baixos del món.\nAproximadament 350.000 joves s'incorporen al mercat laboral cada any, però menys de 18.000 llocs de treball són creats per l'empresa privada. El creixement de l'economia submergida, combinat amb un sector privat feble i baixos nivells d'educació ha provocat que una part de la població estigui format per joves gairebé sense habilitats i amb dificultats per accedir als seus drets de vot.\nQuatre Centres de la Comunitat per al Desenvolupament de Competències\nDurant els últims 33 anys ADPP-Moçambic, soci local d'Humana Fundació Poble per Poble, ha donat suport i promogut l'educació per al desenvolupament del país. En resposta als creixents problemes relacionats amb la desocupació i la manca de capacitació per part de la força de treball de Moçambic, el 2012 l'organització va començar un programa de tres anys de durada, denominat Centres de la Comunitat per al Desenvolupament de Competències (CCDC), amb el suport de la Unió Europea.\nL'objectiu del projecte era estimular la creació d'ocupació a través de la realització de cursos de formació professional d'acord amb les necessitats del mercat laboral en aquest moment, a les províncies de Chimoio, Maputo, Nampula i Sofala. L'objectiu a l'inici del programa era capacitar 3.500 persones per ajudar-los a trobar o per establir els seus propis negocis a través de l'accés a microcrèdits.\nEn finalitzar el programa, un total de 3.859 estudiants (996 dones) s'han graduat en 12 cursos diferents a través dels quatre centres. El 35,5% dels graduats ha obtingut una ocupació en les empreses on havien completat la seva formació pràctica, i el 51% ha iniciat el seu propi negoci. Els centres impulsen, a més, activitats per a generar ingressos amb què ajudar a mantenir assequibles els preus dels cursos.\nNadia Tomàs, exemple d'autoocupació després de la seva formació\nNadia Tomás, de 30 anys d'edat, és una de les graduades. Malgrat els recels de despertar pel fet de ser dona, aquesta mare soltera amb dos fills, va completar un curs de pintura a 2013, obtenint el grau superior. Nadia afirma que "el curs em va agradar tremendament". Al finalitzar-, va decidir posar en marxa la seva pròpia empresa, aconseguint el seu primer contracte amb un home de negocis local per pintar una de les seves botigues. "I en veure la bona feina vaig fer, vam signar un contracte per a la resta dels seus establiments, i va donar a conèixer el meu treball entre d'altres potencials clients".\nAmb el pas dels mesos, Nadia ha aconseguit expandir el seu negoci, donant ocupació a un antic company de classe, anomenat Manuel. Un dels seus últims contractes aconseguit per aquesta prometedora empresa de pintures va ser per un import de 1,2 milions d'meticales (uns 22.600 € al canvi). "Estic molt agraïda per l'oportunitat de fer el curs i el suport que he rebut de la meva família."


Santa Magdalena entra a formar part de l’Associació Valenciana de Meteorologia (AVAMET) | Canal56 Notícies\nInicio Santa Magdalena Santa Magdalena entra a formar part de l’Associació Valenciana de Meteorologia (AVAMET)\non: 20/10/2020 En: Santa Magdalena\nSanta Magdalena ja ha entrat a formar part de l’Associació Valenciana de Meteorologia (AVAMET), gràcies al magdalener, Ximo Vives, que s’ha incorporat com a soci de l’entitat, la qual cosa significa que la seua estació meteorològica ja és membre de la meteoxarxa.\nEn aquest sentit, i amb l’objectiu de donar un servei més a tots els veïns i veïnes de Santa Magdalena, l’Ajuntament, a través de la seua pàgina web ofereix un enllaç a l’estació meteorològica de Vives, que al mateix temps està dins d’AVAMET. Així, s’ofereix informació actualitzada cada 5 minuts de la temperatura, la pressió, les precipitacions, així com altres aspectes d’interés relacionats amb la meteorologia.\nD’aquesta manera, des de l’entrada de Vives en AVAMET, Santa Magdalena s’ha convertit en un dels punts de referència en el Maestrat, quant a dades relacionades amb la meteorologia.\nSanta Magdalena desinfecta les zones comunes més transitades\nEl Consorci Provincial de Bombers fa tasques de desinfecció a Santa Magdalena


L'ICGC i el BRGM signen un acord de cooperació. Institut Cartogràfic i Geològic de Catalunya\nL'ICGC i el BRGM signen un acord de cooperació\nEl passat 10 de juny l'ICGC i el BRGM (Bureau de Recherches Géologiques et Minières) van signar un acord de col·laboració de 4 anys de duració\nEl passat 10 de juny l'ICGC i el BRGM van signar un acord de col·laboració, de 4 anys de duració, amb els objectius següents: identificar i desenvolupar sinergies entre el BRGM i l'ICGC, en particular en el context de projectes europeus, transfronterers o internacionals; formalitzar i augmentar les ofertes i els projectes en benefici d'ambdues organitzacions; mantenir i enriquir les seves experiències i les seves habilitats; mantenir, desenvolupar i enfortir els seus sistemes d'observació i mesures; promoure la possible externalització de les activitats entre les dues organitzacions; compartir experiències a través de seminaris i promoure l'intercanvi d'informació sobre els projectes d'interès comú, i intercanviar bones pràctiques en termes de personal i d'estudiants de doctorat.\nEl BRGM (Bureau de Recherches Géologiques et Minières) és el servei geològic nacional francès, centre de referència pública francesa en les aplicacions de les ciències de la Terra per gestionar els recursos i els riscos del sòl i del subsòl.\nL'acord neix de les àrees d'interès comú entre el BRGM i l'ICGC. Aquestes àrees són: el coneixement geològic, la geofísica, els riscos costaners, el risc sísmic, els moviments gravitacionals, la hidrogeologia, la geotèrmica, i la instrumentació i l'optimització, i la interoperabilitat de les xarxes existents.\nDes de 2003 el BRGM i l'Institut Geològic de Catalunya (ara Institut Cartogràfic i Geològic de Catalunya) col·laboren en el coneixement i en la gestió del risc sísmic als Pirineus. Ambdues institucions han estat socis en dos projectes INTERREG europea: ISARD, informació automàtica regional de danys, i SISPyr, sistema d'informació sísmica dels Pirineus. També col·laboren en el repositori geològic de França (construcció regional Pirineus), en els sistemes d'informació, en particular sobre la interoperabilitat, i dins de l'associació dels serveis geològics europeus Eurogeosurveys.


Juga al “Mai Mai” amb Miss Tagless i Frank Surimi - Valentubers\nJuga al “Mai Mai” amb Miss Tagless i Frank Surimi\nSergi Pau (@sergipau99)\nEl “salseig” ha arribat a Valentúbers i s’han juntat la fam i les ganes de menjar. El vídeo que tots esperàvem per fi ha arribat a Valentúbers i no podien ser altres que la nostra trasto Sílvia i la nostra perla dolça de Frank Surimi. Si has jugat alguna vegada al “Mai Mai” però tens clavada l’espineta perquè ma has pogut jugar amb algun Valentúber, ací ha arribat el teu vídeo. Coneix totes les curiositats tant de Sílvia com de Frank i sabràs per exemple si algú dels dos ha arribat a voler besar-se amb algun dels seus seguidors…\nSerà Frank Surimi bisexual? I Sílvia?\nHauran fet un trio algú dels dos?\nHan sigut infidels alguna vegada?\nTotes aquestes respostes les trobaràs a l’últim vídeo de Frank Surimi. A què tardes per veure’l? Potser et responen a qualsevol pregunta que sempre has volgut saber sobre ells dos i ara, tu, tens l’oportunitat.


Mapa de Recursos Inclusius: Programa de prevenció i pal•liació de la pobresa energètica.\nPrograma de prevenció i pal•liació de la pobresa energètica.\nL'objectiu general del projecte és establir una estratègia a nivell comarcal per prevenir i pal.liar els efectes de la pobresa energètica al Gironès. Les accions que es contemplen en el Programa són: Formació als equips dels serveis bàsics d'atenció social del Gironès, xerrades/tallers de sensibilització sobre estalvi energètic, auditories energètiques que es realitzen in situ als habitatges i consten de 2 tipus d'actuacions: diagnòstic dels habitatges i implementació de mesures d'estalvi energètic i per últim la taula comarcal per a la prevenció i pal.liació de la pobresa energètica amb l'objectiu d'establir canals i mitjans de col.laboració entre tots els actors implicats.\nPel que fa a les auditories energètiques s'accedeix al Programa a partir de la derivació dels serveis socials municipals de la comarca del Gironès (excepte la ciutat de Girona).\nPel que fa les xerrades/tallers de sensibilització es desenvolupen als municipis i estan oberts a tota la població.\nCarrer Riera de Mes, 1. Girona. 17003.\nCorreu electrònic: pla.inclusio@cbs.cat


L'Escola Infantil Mandarina de Loriguilla ha renovat els seus jocs i joguets - Noticias CAMP DE TURIA\nL’Escola Infantil Mandarina de Loriguilla ha renovat els seus jocs i joguets amb l’objectiu d’oferir al seu alumnat materials de qualitat que els ajuden en el seu desenvolupament infantil.\nAquests joguets, adaptats a l’edat de l’alumnat de 0 a 3 anys, estan pensats tant per a l’entreteniment com per a ajudar a potenciar i desenvolupar les seues habilitats a través de diferents característiques: motrius, sensorials per colors i textures, etc.\nL’ús de jocs i joguets és primordial en edats primerenques perquè ajuda als xiquets i xiquetes a explorar la realitat, impulsar la seua imaginació i fomentar la seua creativitat. A més, amb aquests materials l’alumnat podrà descobrir les possibilitats de joc sense diferència de gènere.\nEntre els joguets que s’han adquirit es troben caixes d’eines que promouen la coordinació oculomanual; *cocinitas amb les quals es potencia la imaginació; pilotes sensorials amb les quals treballaran la destresa manual i coordinació; i plastilina i eines de modelar per a aprofundir en la comprensió de les textures, els colors i les formes.\nA més d’aquests nous joguets, l’Escola Infantil compta amb material didàctic com a puzles de fusta, torres apilables, blocs de construcció, jocs d’enroscar, jocs d’enfilar, *teatrillos per a contacontes, material de psicomotricitat, instruments musicals, etc.


Signat l'acord per a la reindustrialització de Delphi que preservarà 2\nDelphi és un dels màxims exponents a la ciutat en la lluita sindical FOTO: Arxiu\nSignat l'acord per reindustrialitzar Delphi que mantindrà 208 llocs de feina\nL'acord s'ha presentat aquest dimecres, 16 de novembre\nper Àgata Guinó Soler Directora adjunta i responsable de les xarxes socials de Totmedia 16 de novembre de 2016\nL'acord per reindustrialitzar la planta de Delphi ja és una realitat. 4 empreses catalanes J.Juan, Gutmar, ISEE i Guilera, són les inversores que ampliaran la seva activitat industrial a la planta que fins ara ocupava la multinacional. L'acord preveu conservar 208 llocs de treball, una xifra que les 4 empreses voldrien ampliar. El director general de Guilera ha explicat que hi ha el compromís de contractar 208 persones, la voluntat és que siguin més però no volem dir coses que no sabrem si podrem complir.\nEl màxim responsable de Guilera també ha volgut destacar que les 4 PIMES inversores tenen com objectiu crear ocupació i ha subratllat el caràcter innovador i internacional de les companyies . "Som empreses inversores en crear riquesa en aquest país", ha destacat\nL'opinió del comité d'empresa\nEl president del comitè d'empresa de Delphi, José Antonio Moràn, s'ha mostrat satisfet per l'acord, però ha recordat que hi ha 150 persones que no tindran un lloc de feina. "Hem de recordar que l'acord arriba després que una empresa multinacional hagi decidit cessar l'activitat a la planta de Sant Cugat i deslocalitzar la seva producció.\nEl treball i la bona coordinació entre les diferents administracions i entre diferents departaments de la Generalitat ha estat clau per la culminació d'aquest acord. l'alcaldessa, Mercè Conesa, ha felicitat a totes les parts per l'acord, i ha explicat que ha estat un procés de dificultat però que s'ha encarat a una "gestió madura" amb l'objectiu de preservar els llocs de treball. Conesa també ha assegurat que l'objectiu del consistori és que no es perdi cap metre de sòl industrial al municipi. "Estem al costat de les empreses que fan l'aposta per als treballadors i que posicionen Sant Cugat en el mapa industrial del país i d'Europa".\nA l'acte hi ha assistit també Dolors Bassa, consellera de Treball, Afers Socials i Famílies; i Jordi Baiget, conseller d’Empresa i Coneixement.\nSegons ha explicat el consistori, l'Ajuntament ha articulat un programa d'incentius fiscals i bonificacions en matèria de contractació. Uns avantatges fiscals que retornaran a la ciutat en forma d'activitat productiva, generació de nous llocs de treball directes, però també indirectes i impacte econòmic global.\nEn aquest sentit, l’Ajuntament ha fet una valoració més ajustada a la realitat del valor dels terrenys de Delphi per minorar l’import de l’Impost de Béns Immobles (IBI). D’altra banda, l’Ajuntament bonificarà part de l’IBI, l’Impost sobre Construccions, Instal·lacions i Obres (ICIO) i la taxa d’Obres i Activitats en previsió de les noves inversions que es faran a la planta santcugatenca. També s’han previst unes línies de subvencions per creació d’ocupació. El suport econòmic de l’Ajuntament en aquest procés de reindustrialització es podria estimar –entre subvencions atorgades i impostos bonificats que es deixaran de percebre- en uns 950.000€, que quedaran repartits durant els primers cinc anys de reindustrialització.\nD’altra banda, durant els darrers tres anys la Generalitat de Catalunya ha treballat en el projecte de reindustrialització de la planta de Delphi. A més de gestions d’assessorament i d’acompanyament en matèria industrial, laboral i tributària, la Generalitat ha contribuït al projecte mitjançant l’atorgament d’un ajut directe als compradors de 400.000 euros i d’un préstec participatiu als mateixos inversors d’1,5 milions d’euros a través d’Avançsa. En total, per tant, la Generalitat contribuirà al projecte amb ajuts directes i préstecs per valor d’1,9 milions d’euros.\nFinalment, el Servei Públic d’Ocupació de Catalunya (SOC) participarà activament en la capacitació professional de les persones que treballaran a través de diferents programes. La mediació portada a terme per la Generalitat entre empresa i treballadors, tant en la tramitació de l’Expedient de Regulació d’Ocupació com en la reindustrialització, ha estat clau per assolir un acord favorable com el que tenim i permetrà mantenir part dels llocs de treball.\nSuperat l'últim entrebanc burocràtic per la reindustrialització de Delphi\nLa sortida de Delphi com a exemple\nEl comitè d'empresa de Delphi celebra que es mantingui l'activitat industrial\nJ. Juan i Gutmar invertiran 12 milions a Delphi i crearan 208 llocs de feina\nEl tancament de Delphi com a símbol del canvi empresarial\nEl govern català assegura que hi ha un "projecte molt interessant" per Delphi\nEls treballadors de Delphi ratifiquen l’ERO\nDelphi protagonitza la manifestació de l'1 de maig\nEl dia del treballador, en xifres i fets\nDelphi acomiada tota la plantilla\nIndemnització pels 92 treballadors de Ferrovial afectats pel tancament de Delphi\nDelphi, a punt de tancar la cessió de la planta a J. Juan i Gutmar\nMés d'un miler de persones es manifesten contra el tancament de Delphi\nTreball critica Delphi per "posar pals a les rodes" a la reindustrialització\nDelphi avança el cessament de la seva activitat a l'octubre\nJ.Juan i Gutmar al capdavant de l'oferta per salvar 200 empleats de Delphi\nEls treballadors de Delphi veuen l'acord "lluny" i es manifestaran el 16 d'abril\nL'Ajuntament lamenta que Delphi presenti l'Expedient de Regulació d'Ocupació\nMorán (Delphi): "Cada vegada la situació és més complicada"\nEls treballadors de Ferrovial subcontractats per Delphi faran vaga\nDelphi presenta l'ERO aquest dimarts, 29 de març\nDelphi presentarà el 29 de març l'ERO que afectarà els 540 treballadors\nEls sindicats demanen la implicació de la Generalitat en el futur de Delphi\nIceta (PSC) reclama fer “pinya” per salvar la plantilla i la producció de la Delphi\nEs reactiva el compromís comarcal per la reindustrialització del Vallès Occidental\nEl conflicte laboral a Delphi arriba fins al Parlament de Catalunya\nEl cas Delphi a anàlisi\nMorán (Delphi): "És igual fer bombes d'injecció o telèfons, volem mantenir la feina"


Ampliació de l’horari d’obertura de les platges fins a les 23.00 hores per passejar i fer esport | Barcelona International Welcome | Barcelona\nHome » Notícies » Ampliació de l’horari d’obertura de les platges fins a les 23.00 hores per passejar i fer esport\nAmpliació de l’horari d’obertura de les platges fins a les 23.00 hores per passejar i fer esport\nCovid-19. Això permetrà esponjar l’afluència de persones que en feien ús a primera hora del matí.\nA partir d’avui les platges s’obren de 20.00 a 23.00 hores perquè les persones d’entre 14 i 69 anys hi puguin passejar o fer esport. Aquesta ampliació horària permetrà esponjar l’afluència de persones que en feien ús a primera hora del matí. Cal respectar els diferents usos i horaris, i encara no s’hi permet prendre el sol ni el bany recreatiu. A més, les guinguetes ja poden obrir amb un màxim de 30 taules per establiment, habilitant l’espai necessari amb tarimes i passeres per garantir la distància de seguretat; se’ls retornarà el 100% de les taxes pels dies que no han pogut obrir i se’ls rebaixarà el 75% de la taxa de la temporada. Els parcs i punts verds de la ciutat també amplien l’horari en aquesta nova fase de desescalada.\nEls usos i horaris de les platges són els següents:\nDe 6.00 a 10.00 hores i de 20.00 a 23.00 hores: franja esportiva i de passeig per a les persones d’entre 14 i 69 anys. Es permet la pràctica d’esport en grups de fins a deu persones, tant a la sorra com a l’aigua. Les zones esportives a l’aire lliure continuen tancades.\nDe 10.00 a 12.00 hores i de 19.00 a 20.00 hores: franja de passeig per a les persones més grans de 70 anys que visquin en un radi d’1 quilòmetre.\nDe 12.00 a 19.00 hores: franja de passeig per als infants, acompanyats d’adults, que visquin en un radi d’1 quilòmetre. Les zones de jocs infantils continuen tancades i no se’n permet l’ús.\nTambé comencen els treballs de moviment de la sorra per condicionar les platges. Les primeres zones en què es treballa són la platja de la Mar Bella, on cal protegir la zona de la duna que va quedar malmesa pel temporal Gloria, i la platja de Llevant, per fer els preparatius per instal·lar-hi la platja de gossos quan les condicions sanitàries ho permetin.\nEls parcs de la ciutat també han ampliat l’horari. Des d’avui, 22 parcs avancen l’hora d’obertura de les deu a les vuit del matí. A més, seguint la normativa de la fase 1, s’hi permet l’estada en grups de fins a deu persones, mantenint la distància de seguretat de 2 metres i utilitzant la mascareta.\nRecollida de residus i serveis de neteja al cent per cent\nEls punts verds recuperen l’activitat també en horari de tarda i adapten els horaris per condicionar i netejar els espais:\nPunts verds de barri: de dilluns a dissabte, de 9.00 a 14.00 hores i de 16.30 a 19.00 hores.\nPunts verds de zona: de dilluns a divendres, de 8.30 a 18.00 hores, i dissabte i diumenge, de 9.15 a 12.45 hores.\nPunts verds mòbils: de dilluns a dissabte, de 8.30 a 14.00 hores i de 16.30 a 19.15 hores.\nTots els usuaris dels punts verds de barri i mòbils han d’accedir-hi individualment, mantenint la distància de seguretat i utilitzant la mascareta. Als punts verds de zona, a més de mantenir una distància mínima de 2 metres i utilitzar la mascareta, l’aforament es limita a cinc persones.\nEn la fase 1, amb l’ampliació dels usos de la via pública i les activitats permeses, s’han reprès el cent per cent dels serveis de neteja municipals amb la freqüència habitual.\nEls serveis específics que es van posar en marxa en el marc de l’emergència sanitària per la covid-19 es mantindran actius: desinfecció dels entorns sensibles, com mercats, supermercats, hospitals, centres sanitaris i farmàcies, i de contenidors.\nBarcelona Welcome a


“Veus tolerants i crits ignorants” article publicat a El 3 de vuit – Gemma Urgell Rocías\nGemma Urgell 25 octubre 2012 Articles a El 3 de vuit\nBuscàvem company o companya pel nostre pis d’estudiants de Barcelona. Érem tres noies, dues del Montseny i una del Penedès. Va arribar al pis i vam fer la típica entrevista: d’on era, què estudiava, li vam ensenyar l’habitació que llogàvem, la cuina, el menjador, el bany i el balconet des d’on es veia la Sagrada Família si estiraves una mica el cap.\nTot això ho vam fer en castellà, ella era de Valladolid i venia a acabar la carrera a Barcelona. Li vam explicar que al pis sempre parlàvem en català i la televisió sempre estava encesa a TV3. Li vam comentar que entre nosaltres parlàvem sempre en català pensant-nos que potser tot plegat no li faria el pes. No va ser així.\nLes primeres setmanes al pis vam practicar força el castellà, tot i que ella ens demanava que no, que parléssim en català. Ens era natural canviar l’idioma, de fet ho acostumem a fer sempre quan algú se’ns relaciona en castellà. Vam celebrar la castanyada i vam fer panellets i abans de Nadal, vam portar la Bea al Mercat de Santa Llúcia i li vam ensenyar què era allò del tió. I cada mes rebíem un paquet de MRW amb embotits ibèrics que ens enviava la seva mare des de Valladolid. Quina festa era rebre aquell paquet!\nVa arribar el gener i ens vam retrobar de nou al pis després de les vacances de Nadal. Vam fer un sopar especial amb l’embotit de Valladolid, un Ribera del Duero i una ampolla de cava que vaig portar jo. Als torrons ens vam adonar que durant tot el sopar la Bea havia estat parlant en català. Vam al·lucinar. S’havia apuntat a un curs de català i li agradava viure amb nosaltres perquè així aprenia més ràpid l’idioma. “És lògic que vulgui aprendre aquesta llengua si he vingut aquí a estudiar i a treballar”, ens va dir. En menys de tres mesos parlava el català de fàbula. D’una forma natural, l’havia anat coneixent i aprenent. Estàvem molt contentes i alhora confoses. La Bea ens trencava molts tòpics.\nAra, deu anys més tard, quan escolto parlar “d’espanyolització” en boca d’un ministre, no puc evitar recordar aquesta història que us he explicat. Quan veig portades de segons quins diaris i escolto tertulians de la caverna mediàtica penso que són uns ignorants i no tenen ni idea del que passa aquí, a Catalunya i que voldria que coneguessin a la Bea.\nA la Bea no la vam “catalanitzar” ni la vam obligar a parlar en català. No li vam fer menjar per obligació cap panellet ni la lligàvem al sofà per fer-li escoltar música en català o veure les notícies de TV3. Ella simplement trobava natural haver d’aprendre una llengua i la forma de fer d’un país. I això no la feia ser menys castellana o espanyola. De fet, ara viu a Bèlgica, parla en flamenc i quan ens comuniquem ho seguim fent en català.\nPer això, perquè he tingut la sort de conèixer la Bea penso que com ella n’hi ha d’haver molts i moltes a Espanya. Veus de persones del carrer que respecten la forma de fer d’un país i que saben que conèixer genera riquesa. Veus intel·ligents i tolerants que, malauradament, queden amagades per portades i renecs d’ignorants (positive stress examples).\nVeus tolerants i crits ignorants, article a El 3 de vuit\ncatalunya el3devuit independència


Llengua podrida: de desembre 2014\nQuè ens passa amb els gentilicis?\nAvui una piulada (o tuit, o tweet) d'en Pocafeina (@pocafeina) m'ha inspirat un tema perfectament vàlid per a aquest bloc dedicat a observar, detectar i intentar resoldre problemes lingüístics que tenim, i que sovint estan tan estesos que considero de necessària solució.\nEl tema d'avui és el dels gentilicis, que molts catalans, sobretot els de l'àrea metropolitana de Barcelona, per influència del castellà, no acabem de dominar (parlo en plural i m'hi incloc, però en realitat com que m'hi fixo jo no hi caic, aviso!). Per alguna raó hi ha alguns gentilicis, i topònims també, que ens resistim a dir i escriure com cal.\nAquest senyor, el meu ídol futbolístic, es diu Ronaldinho i com ja sabeu (i, si no ho sabíeu, amb el nom ja queda clar) és del Brasil. Això és una manera de dir que és brasiler. No "brasileny", que és del tot incorrecte i clarament influït pel castellà. Per més estès que estigui, no és més correcte. Evidentment, el femení és "brasilera", no "brasilenya".\nEl que tenen els gentilicis és que no hi podem buscar una lògica gaire clara. Per exemple, els habitants de Madrid són madrilenys, no madrilers. Per tant, no ens queda altre remei que memoritzar com es diuen les coses. És clar que no ens els podem aprendre tots (de països sí que podríem, però de pobles i ciutats del món ja en serien massa), però amb els més habituals podríem fer un esforç. Habitant d'Hondures? Hondureny/a (aquest funciona igual que en castellà). I de Guatemala? Guatemalenc/a. Compte, que no és "guatemaltec", com podríem pensar veient que en castellà és "guatemalteco".\nAquí tenim un altre esportista que ens podria fer venir mal de cap. En Michael Schumacher, a banda de tenir un cognom per a molts impronunciable que significa "sabater" (tot i que perd l'hac de la paraula "sabater" en alemany, que és "schuhmacher") i en anglès seria Shoemaker (veieu com l'alemany no és tan difícil?) i estar prostrat en una cadira de rodes sense ni tan sols poder parlar per culpa d'un accident d'esquí, és d'Alemanya, i per tant alemany.\nObvi i gens trencador, oi? Però per què tanta gent té problemes amb el nom d'aquest gentilici i, sobretot, amb el del país? És una pregunta mig retòrica. Naturalment quan algú, parlant en català, diu "Alemania", o es refereix a la gent o l'idioma d'allà com a "alemà", sabem que és influència del castellà. Però per què no ens ho aprenem d'una vegada, amb la importància que tenen aquell país i aquella cultura al Vell Continent?\nAquest, l'actor i artista marcial Jet Li, va néixer a Beijing i per tant és xinès. Sembla mentida, i la broma ha durat tant que ho considerem gairebé normal, però no s'ha de dir que algú és "xino", i encara menys pronunciar-ho "txino", perquè la x a principi de paraula, en català, és fricativa (que frega).\nEvidentment això també ve del castellà, de la mania de traslladar les paraules adaptant-les el mínim possible al català. I no cal, perquè en català ja tenim la paraula "xinès", que a més és correcta. Fa gràcia (o llàstima, en realitat) observar com també els castellanoparlants tenen tendència a identificar la seva x amb la ch, i escriuen coses com ara "muxo" amb la intenció que es pronunciï "mucho".\nMés cosetes, ja per a acabar: potser no cal que sempre recordem la paraula "moscovita" —tampoc no sobra—, però estaria bé que la capital russa l'anomenéssim com s'ha d'anomenar en català, "Moscou", i no agafar directament del castellà "Moscú", igual que molts fan amb "Alemania".\nUn cas especial (però n'hi ha de semblants) és el que ens trobem amb els habitants d'Israel. Si anem a Tel Aviv coneixerem un munt d'israelians, que són els habitants de l'Israel modern. La paraula "israelita" en català existeix, però s'ha de fer servir només per a referir-se a l'antic Israel i en contextos religiosos. Mai per als israelians com a gentilici, encara que en castellà no hi hagi distinció.\nEl mateix passa amb els habitants de la Síria actual, els sirians i les sirianes, que quan ens referim a l'antiga Síria passen a ser siris i síries.\nAquests són només alguns exemples dels problemes que tenim amb els gentilicis i els topònims, els més destacats que se m'han acudit perquè estan molt estesos, gairebé sempre per contaminació del castellà i sempre perquè no ens hi fixem prou.\nPublicat per Moroboshi a 15:00 2 comentaris:\nEtiquetes de comentaris: alemà, alemany, Alemanya, Brasil, brasileny, brasiler, contaminació, Gentilicis, influència del castellà, Jet Li, Ronaldinho, Schumacher, siri, sirià, xinès, xino


El Museu del Prado descobreix la 'bessona' de 'La Gioconda'\nARA Actualitzada el 02/02/2012 00:00\n260x366 Els dos retrats de La Gioconda cara a cara. / EFE Els dos retrats de La Gioconda cara a cara. / EFE\nL'enigmàtic somriure de La Gioconda encara amagava una altra sorpresa. Els restauradors del Museu del Prado han intervingut la còpia del retrat de Lisa Gherardini que es troba al museu i han arribat a la conclusió que no és una rèplica posterior, sinó que la va realitzar un dels seus alumnes alhora que l'autor d' El sant sopar treballava en l'original. Els especialistes solien datar la rèplica al primer terç del segle XVI i ara s'atribueix a un dels dos deixebles de Leonardo, Andrea Salai o Francesco Melzi.\nEls llums infrarojos han revelat que l'alumne va presenciar el procés de creació de la pintura original, ja que hi ha les mateixes rectificacions en totes dues, que tenen gairebé les mateixes dimensions. I estan pintades sobre el mateix tipus de fusta, de noguer.\nLa còpia del Prado està en més bones condicions de conservació que l'original. La restauració ha revelat la lluminositat del rostre de la model, i ara es pensa que Gherardini va posar per a Leonardo quan era més jove. Els restauradors també han trobat, a sota d'un fons negre afegit posteriorment, el mateix paisatge toscà que emmarca el retrat original. A la pintura madrilenya s'hi pot observar amb més detall com l' sfumato , la tècnica que Leonardo va inventar per aconseguir l'efecte difuminat que hi ha a les seves obres.\nLa descoberta ha estat certificada pels dos museus, i serà presentada de manera oficial el 21 de febrer. La còpia del Museu del Prado viatjarà a París per formar part de l'exposició sobre la Santa Anna de Leonardo que es conserva al Museu del Louvre.


Família i escola junts per l’educació integral dels alumnes | Col-legi Madre Sacramento\nsiero conocer chico\nFamília i escola junts per l’educació integral dels alumnes\nDes de l’escola tenim el compromís i la voluntat de promoure l’educació integral dels nostres alumnes, oferint-los un ensenyament de qualitat personalitzat i integrador, basat en els valors cristians que inspiren el caràcter propi de l’escola. Seguint el model de la pedagogia “estimar per aprendre i aprendre estimant”, l’educador compromès amb l’alumnat, motiva el seu camí acadèmic i personal, oferint una atenció individualitzada, on també pren protagonisme essencial la família. Escola, alumnes i famílies caminen junts cercant l’excel·lència.\nTots sabem la importància que té la família en el desenvolupament i l’educació dels fills i filles. Per això, un cop comença l’escolarització és molt important una bona comunicació entre la família i l’escola per a continuar aquesta educació i formació. Per obtenir els millors resultats educatius i formatius és essencial que hi hagi respecte mutu i confiança entre la família, com a principal educador, i l’escola. Sols d’aquesta manera es podrà assolir un entorn de convivència i respecte pel desenvolupament de les activitats educatives.\nDes del Col·legi Madre Sacramento vetllem pel desenvolupament de l’educació integral dels nostres alumnes. I per a tal efecte, és necessari complir un seguit de compromisos que permetin dur a terme una acció coherent i coordinada en el desenvolupament personal, acadèmic i social. I sobretot, perquè els alumnes percebin la importància de l’educació i assoleixin de forma progressiva protagonisme en el procés educatiu.\nL’educació integral esdevé un camí d’aprenentatge per als alumnes, amb l’objectiu de facilitar-los les eines perquè puguin esdevenir persones conscients, competents, compassives i compromeses. Per això promovem l’educació per SER, no per TENIR, sota un projecte educatiu que vetlla per fer que els nostres alumnes esdevinguin persones preparades acadèmicament i humanament, aprofundint en una educació en valors al llarg de la seva escolarització. Amb una metodologia que es basa en l’equilibri i complementarietat de diferents mètodes per un millor aprenentatge. Entre els quals podem destacar el treball per projectes, el treball cooperatiu o l’aprenentatge servei.\nT’agradaria conèixer de forma més específica el nostre compromís com a escola per oferir una educació integral i el treball que desenvolupem junt amb les famílies? Contacta amb l’escola! Ho pots fer des d’aquí.


El Cremallera de Montserrat tanca el 2019 amb 702.000 visitants, un 5% més que l’any anterior – Castellvilarenc.info\nFoto Portada: Ferrocarrils de la Generalitat\nL’adquisició de dos trens permetrà passar dels 1.050 passatgers cada hora als 1.400\nEl tren Cremallera de Montserrat ha registrat -de gener a desembre 2019- 702.157 viatgers, gairebé un 5% més en relació als 672.719 del 2018, segons informa Ferrocarrils de la Generalitat. De la seva banda, el Funicular de Sant Joan va comptar amb 394.969 visitants, un 23% més respecte els 320.284 de l’any anterior.\nL’increment del parc mòbil del Cremallera de Montserrat, amb la incorporació de dues unitats de tren més, permetrà l’augment de la freqüència de pas i la quantitat d’usuaris que pot transportar en una hora. Així, es passarà de 1.050 a 1.400. A més, s’instal·larà una nova via a l’estació de Monistrol Vila que facilitarà la gestió del moviment del parc mòbil i l’execució dels treballs de manteniment de la via i dels trens.\nD’altra banda, la recent renovació dels cotxes del Funicular de Sant Joan ha permès augmentar la capacitat de transport en un 29%, passant de 48 a 68 places, i s’ha aconseguit millorar el confort en el trajecte per als usuaris.\nA la sala de màquines, FGC ha renovat el control i la maquinària del sistema d’accionament, amb la qual cosa s’han millorat els estàndards de qualitat de la infraestructura i la fiabilitat del servei del funicular.\nA més, Ferrocarrils crearà un centre explicatiu que s’ubicarà a la planta superior de l’estació de dalt del funicular de Sant Joan per contribuir a la difusió del Geoparc de la Catalunya Central, un espai interactiu amb recursos de les noves tecnologies que explicarà el fenomen geològic de la muntanya i els elements que componen el Geoparc.\nPel que fa al Funicular de la Santa Cova, es troba actualment fora de servei per tasques de renovació dels bastidors, de la plataforma i superestructura de la via, i actuacions de millora a les caixes per alleugerir el pes.